Diari Oficial de la Generalitat Valenciana


Sumari del DOGV 9717, del 03-11-2023 (2023/10131)

RESOLUCIÓ de 5 d'octubre de 2023, de la Direcció General de Patrimoni de terminació de l'expedient de declaració administrativa d'herència intestada i acceptació de l'herència de Carlos Esteve Puertas per la Generalitat. ABI 478/2022.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9717

Data del DOGV
:   03-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10243


Data del document
:   05-10-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 5 d'octubre de 2023, de la Direcció General de Patrimoni de terminació de l'expedient de declaració administrativa d'herència intestada i acceptació de l'herència de Carlos Esteve Puertas per la Generalitat. ABI 478/2022. [2023/10698]  
Núm. de expedient: ABI 478/2022.  
Causant: Carlos Esteve Puertas.  
DNI: \*\*\*\*583\*\*.  
Lloc i data de la defunció: Castelló de la Plana, 7 de gener de 2022.  
  
Últim domicili: Borriol (Castelló de la Plana).  
  
Antecedents de fet  
La Conselleria d'Hisenda, Economia i Administració Pública ha tingut coneixement, mitjançant un escrit presentat per Sergio Pascual Fuster Carda i Rosa Ana Fuster Carda, de la defunció de Carlos Esteve Puertas el 7 de gener de 2022 a Castelló de la Plana.  
De la documentació aportada, es constata que va atorgar testament, en què instituïa hereua de tots els seus béns la seua germana, la qual el va premorir amb data 19 de maig de 2007.  
De les actuacions dutes a terme per aquesta Direcció General, queda acreditat el veïnatge civil valencià del causant, mitjançant un certificat d'empadronament expedit per l'Ajuntament de Borriol.  
  
Atés que no es coneixen, en principi, més persones amb dret a heretar, amb data 4 d'octubre de 2022, la directora general del Sector Públic i Patrimoni dicta un acord d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de Carlos Esteve Puertas, que es publica en el Diari Oficial de la Generalitat Valenciana el 21 de novembre de 2022, i s'exposa en el tauler d'edictes de l'Ajuntament de Castelló de la Plana del 6 d'octubre al 7 de novembre de 2022 i en el de Borriol del 6 d'octubre al 8 de novembre de 2022.  
  
Investigat el cabal relicte, amb data 29 de juny de 2023 es trasllada a l'Advocacia General de la Generalitat una proposta de resolució d'acceptació, a l'efecte de l'emissió d'un informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 12 de juliol de 2023, es rep un informe favorable de l'Advocacia General de la Generalitat.  
  
Fonaments de dret  
En compliment del que preveuen l'article 71 de la Llei orgànica 5/1982 d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat Valenciana; l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
En l'exercici de les competències que m'atribueix l'article 14 del Decret 133/2023 de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 84 de la Llei 39/2015 d'1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereua de Carlos Esteve Puertas i adjudicar els béns i drets de l'herència, seguint les recomanacions de l'informe de l'Advocacia General de la Generalitat.  
  
Segon  
Acceptar l'herència del causant, a benefici d'inventari, integrada pels següents béns:  
- Compte en Cajamar, amb saldo, en data 21 de desembre de 2022, de 84.098,33 €.  
- Compte de valors en la mateixa entitat formada pels següents valors, en data 7 de gener de 2022:  
100.014,55 €.  
101.795,46 €.  
- Finca número 1662, terme municipal de Borriol, rústica, situada en el paratge del cementeri. Referència cadastral: 9630422QV7093I7980XY. Inscrita en el Registre de la Propietat número 3 de Castelló de la Plana, foli 125, llibre 17, tom 190 de l'arxiu.  
- Finca núm. 7124, terme municipal de Borriol, rústica, situada en la partida Alqueria. Referència cadastral: 76025Q224786660102HI. Inscrita en el Registre de la Propietat número 3 de Castelló de la Plana, foli 8, del llibre 86, del terme municipal de Borriol, tom 1111 de l'arxiu.  
- Consta com a titular cadastral de diverses finques gravades amb deutes que, no obstant això, no figuren inscrites en el Registre de la Propietat a nom del causant, per la qual cosa, pel fet de no quedar acreditada la seua titularitat, no es considera oportú incloure-les com a integrants del cabal relicte.  
No s'han localitzat més béns de l'herència.  
  
Tercer  
 Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets de la persona causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari general de béns i drets de la Generalitat.  
En el cas dels béns immobles que integren el cabal relicte, procedir a alienar-los.  
  
Sisé  
Una vegada liquidada l'herència, aprovar, amb l'informe previ de la Intervenció Delegada, el compte general de liquidació de l'abintestat, en el qual s'integraran la totalitat dels ingressos generats i les despeses abonades o per abonar, entre les quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015 d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica d'Economia, en el termini d'un mes a comptar des de l'endemà de la recepció d'aquesta notificació.  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjudici que puga exercitar-se qualsevol altre recurs o acció que s'estime procedent.  
  
València, 5 d'octubre de 2023.- El director general de Patrimoni: Antonio Joaquín Woodward Poch.